County Travis, Williamson, Hays
Koördinate 30°15′N 97°45′W﻿ / ﻿30.250°N 97.750°W﻿ / 30.250; -97.750
Gestig op 1835
Geïnkorporeer op 27 Desember 1839
- Totaal 704 vk km
- Totaal (Stad en county 2010) 790 390
- Bevolkingsdigtheid 1 024,4/vk km
- Metropolitaanse gebied 1 716 291
Tydsone CST (UTC -6)
Somertyd: CDT (UTC -5)
- Tipe Subtropiese klimaat
- Gem. temp. Januarie/Julie 10,5 / 29,5 °C
- Gemiddelde jaarlikse neerslae 871 mm
Burgemeester Steve Adler
Amptelike Webwerf austintexas.gov
Austin is die hoofstad van die Amerikaanse staat Texas en die setel van die administratiewe distrik (county) Travis. Austin is in Sentraal-Texas op die oostelike rand van die Amerikaanse Suidweste geleë en is die vierde grootste stad in Texas en die vyftiende grootste in die Verenigde State. Dit was die derde snelgroeiendste grootstad in die land van 2000 tot 2006. Volgens die Julie 2009 Amerikaanse sensusskatting het Austin 'n bevolking van 786 382 en is dit die kulturele en ekonomiese sentrum van die Groter Austin metropolitaanse gebied, wat 'n bevolking van 1 705 075 het en daarby die 35ste grootste metropolitaanse gebied in die Verenigde State is.
Die gebied is in die 1830's op die oewers van die Coloradorivier (dit is 'n ander Colorado-rivier) deur pioniers gevestig wat die dorp Waterloo genoem het. In 1839 is Waterloo verkies as die hoofstad van die pas onafhanklik geworde Republiek van Texas. Die stad is hernoem na Stephen F. Austin, wat bekend staan as die vader van Texas. Die stad het in die 19de eeu deurgaans gegroei en dit het die sentrum vir regering en opvoeding geword ná die konstruksie van die Texas-staatskapitool en die Universiteit Texas. Ná 'n gesusde groeitydperk as gevolg van die Groot Depressie het Austin voortgegaan om in 'n belangrike stad te ontwikkel en dit het later as 'n sentrum vir tegnologie en besigheid voorgetree. Vandag is die Groter Austin die tuiste van vele hoë-tek en ander maatskappy, waaronder die hoofkwartiere van vier Fortune 500-maatskappye: Whole Foods Market, Freescale Semiconductor, Forestar Group, en Dell.
Die inwoners van Austin staan as Austiniete bekend en onder hulle tel 'n diverse mengsel universiteitsprofessore, studente, politici, staatsamptenare, hoë-tek arbeiders, blou- en witboordjiearbeiders. Die hoofkampus van die Universiteit Texas is in Austin geleë. Die stad is die tuiste van ontwikkelingsentra vir vele tegnologiemaatskappye en in die hoë-tek 1990's het dit die bynaam "Silicon Hills" gekry. Die huidige amptelike slagspreuk bevorder Austin egter as "Die Regstreeksmusiek-hoofstad van die Wêreld" — 'n verwysing na die talle musici en regstreeksmusiek-oorde in die gebied. In onlangse jare het vele Austiniete die nie-amptelike slagspreuk "Hou Austin Eienaardig" aangeneem; dít verwys deels na die eklektiese en liberale lewenstyle van baie Austiniete, maar dis ook die slagspreuk vir 'n veldtog om kleiner plaaslike ondernemings te beskerm.
Die Austin-Bergstrom Internasionale Lughawe is by die stad geleë.
↑ "Central Texas by the Book". Texas Society of Architects. Besoek op Feb 4, 2010.
↑ Christie, Les (June 28, 2007). "The fastest growing U.S. cities". CNNMoney.com. Cable News Network. Besoek op July 24, 2008.
↑ "New Orleans: Fastest growing city". CNN/US Census Bureau. Besoek op July 1, 2009.
↑ 5,0 5,1 5,2 "The History of Austin". Austin City Connection. City of Austin. Besoek op December 28, 2007.
↑ "History Lesson". Austin Convention & Visitors Bureau. Besoek op July 28, 2008.
↑ Fortune. 2009-Apr. Retrieved June 22, 2009.
↑ "Teas Real Estate & Relocation Guide".
↑ "Live Music Capital of the World". Austin City Connection. City of Austin. Besoek op June 12, 2007.
↑ "The ATX". ATX Fest. Besoek op April 6, 2007.
↑ Kanter, Alexis (September 9, 2004). "Keep Austin Weird?". The Daily Texan. Besoek op July 28, 2008.
Wikimedia Commons bevat media in verband met Austin, Texas.
Stad Austin (en)
Hoofstede Albany • Annapolis • Atlanta • Augusta • Austin • Baton Rouge • Bismarck • Boise • Boston • Carson City • Charleston • Cheyenne • Columbia • Columbus • Concord • Denver • Des Moines • Dover • Frankfort • Harrisburg • Hartford • Helena • Honolulu • Indianapolis • Jackson • Jefferson City • Juneau • Lansing • Lincoln • Little Rock • Madison • Montgomery • Montpelier • Nashville • Oklahoma City • Olympia • Phoenix • Pierre • Providence • Raleigh • Richmond • Sacramento • Saint Paul • Salem • Salt Lake City • Santa Fe • Springfield • Tallahassee • Topeka • Trenton
Ontsluit van "https://af.wikipedia.org/w/index.php?title=Austin,_Texas&oldid=1790762"
Last edited on 8 September 2018, at 09:26